1.0 SUKAN MALAYSIA XXI SARAWAK 2024 PERATURAN PERTANDINGAN TENPIN BOLING (LELAKI DAN WANITA) PENGENALAN 1.1 Sukan Malaysia 'SUKMA" merupakan Temasya Sukan di bawah kendalian Kementerian Belia dan Sukan (KBS) melalui Majlis Sukan Negara (MSN) yang telah diwujudkan sejak tahun 1986. SUKMA merupakan satu pertandingan pelbagai jenis sukan (multi sports event) peringkat umur bawah 21 tahun yang dipertandingkan antara Negeri di Malaysia dan penyertaan hendaklah melalui Majlis Sukan Negeri / Wilayah Persekutuan. 1.2 Sarawak telah dipilih sebagai tuan rumah Temasya Sukan Malaysia bagi edisi ke-21 tahun 2024 melalui keputusan Mesyuarat Jawatankuasa Tertinggi Sukan Malaysia Bil 8 pada 16 Mac 2023. Ini merupakan penganjuran Sukan Malaysia kali ketiga di Sarawak selepas penganjuran pada tahun 1990 bagi edisi ke-3 dan 2016 bagi edisi ke-18. 1.3 Sukan Malaysia XXI Sarawak 2024 akan dianjurkan pada 17 hingga 24 Ogos 2024 melibatkan 9 Bahagian iaitu Kuching, Samarahan, Serian, Sri Aman, Betong, Sibu, Mukah, Bintulu dan Miri serta mempertandingkan 37 jenis sukan. 1.4 Penyertaan di Sukan Malaysia tertakluk kepada Peraturan Tetap Sukan Malaysia, Peraturan Am Sukan Malaysia 2024, Buku Peraturan Pertandingan Mengikut Sukan serta Peraturan Pertandingan Persatuan Sukan Kebangsaan dan Persekutuan Sukan Antarabangsa. SUKAN TENPIN BOLING - SUKAN MALAYSIA XXI SARAWAK 2024 1/20
2.0 PERATURAN AM 2.1 Selain daripada peraturan dan syarat pengawalan teknikal yang terkandung, pertandingan ini akan dijalankan mengikut Peraturan Pertandingan International Bowling Federation serta Peraturan Pertandingan Kongres Tenpin Boling Malaysia (MTBC) dan mematuhi Peraturan Sukan Malaysia. 2.2 Sekiranya timbul sebarang perselisihan dari segi pentafsirannya, maka undang-undang dalam Bahasa Inggeris akan dipatuhi. 2.3 Sebarang persoalan teknikal akan diputus berasaskan kepada Peraturan Pertandingan International Bowling Federation 3.0 TARIKH PERTANDINGAN 3.1 Latihan Rasmi : 14 Ogos 2024 3.2 Taklimat Pengurus Pasukan : 14 Ogos 2024 3.3 Pertandingan : 14 - 20 Ogos 2024 4.0 TEMPAT PERTANDINGAN 4.1 Megalanes Emart, Batu Kawa 5.0 ACARA YANG DIPERTANDINGKAN Kategori Lelaki Kategori Wanita BIL ACARA BIL ACARA 1 Perseorangan 1 Perseorangan 2 Beregu 2 Beregu 3 Bertiga 3 Bertiga 4 Lima Berpasukan 4 Lima Berpasukan 5 Master (Top 24) 5 Master (Top 24) 6 Beregu Campuran SUKAN TENPIN BOLING - SUKAN MALAYSIA XXI SARAWAK 2024 2/20
6.0 PENYERTAAN 6.1 Penyertaan adalah terbuka kepada semua Negeri. Penyertaan hendaklah dibuat melalui Majlis Sukan Negeri atau Wilayah Persekutuan masing-masing. 6.2 Setiap kontinjen dibenarkan menghantar satu pasukan seperti berikut:- PERANAN LELAKI WANITA Pengurus Pasukan 1 orang
Pegawai 1 orang 1 orang Peserta 6 orang 6 orang JUMLAH 8 orang 7 orang 6.3 Setiap kontinjen dibenarkan menghantar maksima penyertaan seperti berikut:- 6.3.1 Perseorangan - 6 penyertaan 6.3.2 Beregu - 3 penyertaan 6.3.3 Bertiga - 2 penyertaan 6.3.4 Beregu Campuran - 6 penyertaan 6.3.5 Berpasukan Berlima - 1 penyertaan 6.3.6 Masters - 6 penyertaan namun tertakluk kepada kedudukan 24 terbaik keseluruhan. 7.0 KELAYAKAN PESERTA 7.1 Hanya Warganegara Malaysia yang layak bertanding bagi mewakili kontinjen Negeri atau wilayah persekutuan di Sukan Malaysia kecuali bagi Negara Brunei Darussalam sebagai peserta/pasukan jemputan. SUKAN TENPIN BOLING - SUKAN MALAYSIA XXI SARAWAK 2024 3/20
7.2 Berumur 12 hingga 21 tahun iaitu lahir pada 1 Januari 2003 hingga 31 Disember 2012 sahaja yang layak didaftarkan oleh sesuatu pasukan. 7.3 Semua peserta hendaklah didaftarkan menggunakan sistem pendaftaran sekurang-kurangnya 6 bulan (180 hari) sebelum perasmian dengan borang pendaftaran yang lengkap dengan gambar dan bertandatangan berserta salinan kad pengenalan mengikut Peraturan Am Perkara 4.8 dan telah menjelaskan yuran pendaftaran sebanyak RM 200.00 Seorang mengikut Peraturan AM Perkara 6.2. 7.4 Selepas Mesyuarat Pendaftaran Delegasi (DRM) penggantian tidak lagi dibenarkan kecuali bagi kes-kes kecederaan dan mendapat kelulusan Pengerusi Jawatankuasa Khas Teknikal mengikut Peraturan Am Perkara 6.3. Borang permohonan pertukaran mestilah disertakan bersama laporan perubatan daripada hospital kerajaan dan diserahkan kepada Urusetia Tetap Sukan Malaysia selewat-lewatnya sehari sebelum Taklimat pengurus pasukan dan penggantian atlet hanya dibenarkan dari senarai panjang yang telah didaftarkan pada 16 Februari 2024. 7.5 Tiada Pertukaran ATLET boleh dibuat semasa dan selepas Taklimat Pengurus Pasukan. Senarai Atlet bagi ACARA akan dibuat sehari sebelum ACARA tersebut bertanding. 7.6 Kelayakan atlet kebangsaan adalah merujuk kepada Peraturan Am Perkara 4.6, SUKAN MALAYSIA XXI SARAWAK 2024. 7.7 Taraf pemastautin peserta adalah tertakluk kepada Peraturan Am Perkara 21.5. SUKAN TENPIN BOLING - SUKAN MALAYSIA XXI SARAWAK 2024 4/20
8.0 TAKLIMAT PENGURUS PASUKAN 8.1 Taklimat Pengurus Pasukan akan diadakan satu (1) hari sebelum pertandingan pertama dijalankan iaitu pada 14 Ogos 2024. Tempat akan dimaklumkan kemudian. 8.2 Taklimat Pengurus Pasukan hanya akan melibatkan perkara seperti berikut:- 8.2.1 Peraturan Pertandingan 8.2.2 Jadual Pertandingan 8.2.3 Senarai nama akhir 8.2.4 Undian Lorong dibuat secara automatik mengguna komputer. 8.2.5 Etika pemakaian 8.3 Senarai peserta yang disahkan semasa Taklimat Pengurus Pasukan adalah muktamad. 9.0 PAKAIAN 9.1 Semua peserta dari negeri-negeri tertentu mesti memakai pakaian- pakaian seragam dengan nama negerinya dicetak dibahagian belakang baju. 9.2 Peserta-peserta perempuan adalah digalakkan memakai seluar panjang yang seragam untuk setiap negeri semasa pertandingan ini. 9.3 Baju atau seluar sesuatu pasukan yang bermain atas lorong yang sama haruslah mempunyai warna yang sama. . SUKAN TENPIN BOLING - SUKAN MALAYSIA XXI SARAWAK 2024 5/20
10.0 PENGGUNAAN DADAH 10.1 Menggunakan sebarang dadah, alkohol, ubat perangsang atau suntikan ke dalam bahagian badan sama ada sebelum atau ketika pertandingan, kepada atau oleh peserta adalah dilarang sama sekali. 10.2 Ujian doping dan ujian breathalyser untuk alkohol akan dijalankan secara rambang ke atas atlet semasa Sukan Malaysia dikelolakan. 10.3 Setiap peserta yang melanggar undang-undang akan dibatalkan penyertaan di Sukan Malayia. 11.0 SISTEM PERTANDINGAN 11.1 CARA PERMAINAN (STYLE OF PLAY) 11.1.1 Tiap-tiap satu permainan (game) akan dilangsungkan di atas sepasang lorong. Individu atau pasukan akan mengikut susunannya bermain satu frame pada satu lorong dan frame yang berikutnya pada lorong yang di sebelahnya. Cara permainan ini akan digunakan sehingga permainan itu tamat. 11.2 ACARA PERSEORANGAN (SINGLE) 11.2.1 Setiap negeri dibenarkan menghantar enam (6) orang peserta Lelaki dan enam (6) orang peserta Wanita dalam acara ini. 11.2.2 Peserta-peserta diwajibkan bermain enam (6) games dengan menyeberangi dua belas (12) lorong dan peserta dengan mata tertinggi adalah pemenang. SUKAN TENPIN BOLING - SUKAN MALAYSIA XXI SARAWAK 2024 6/20
11.2.3 Sekiranya terdapat mata sama selepas semua game, maka "pemenang bersama" (Joint-winner) akan diumumkan. (Sebagai contoh, jika 2 pemain seri untuk mata tertinggi, dua-dua pemain akan diumum memenangi pingat emas, dan pemain nombor tiga akan menang gangsa, tidak ada pemenang perak.) 11.3 ACARA BEREGU (DOUBLES) 11.3.1 Setiap negeri dibenar menghantar tiga (3) pasukan Beregu Lelaki dan tiga (3) pasukan Beregu Wanita dalam acara ini. 11.3.2 Setiap beregu diwajib bermain dua belas (12) games dengan menyeberangi dua belas (12) lorong berasingan dan beregu dengan mata tertinggi adalah pemenang. 11.3.3 Sekiranya terdapat mata sama selepas semua game, maka "pemenang bersama" (Joint-winner) akan diumumkan. (Sebagai contoh, jika 2 pemain seri untuk mata tertinggi, dua-dua pemain akan diumum memenangi pingat emas, dan pemain nombor tiga akan menang gangsa, tidak ada pemenang perak.) 11.4 Acara Bertiga (Trios) 11.4.1 Setiap negeri dibenar menghantar dua (2) pasukan Bertiga Lelaki dan dua (2) pasukan Bertiga Wanita dalam acara ini. 11.4.2 Setiap bertiga diwajib bermain lapan belas (18) games dengan menyeberangi dua belas (12) lorong berasingandan bertiga dengan mata tertinggi adalah pemenang. SUKAN TENPIN BOLING - SUKAN MALAYSIA XXI SARAWAK 2024 7/20
11.4.3 Sekiranya terdapat mata sama selepas semua game, maka "pemenang bersama" (Joint-winner) akan diumumkan. (Sebagai contoh, jika 2 bertiga seri untuk mata tertinggi, dua-dua bertiga akan diumum memenangi pingat emas, dan pemain nombor tiga akan menang gangsa, tidak ada pemenang perak.) 11.5 ACARA PASUKAN BERLIMA 11.5.1 Setiap negeri dibenarkan menghantar satu (1) pasukan berlima Lelaki dan satu (1) pasukan berlima Wanita dalam acara ini. 11.5.2 Setiap pasukan akan bermain tiga puluh (30) games dengan menyeberangi dua belas (12) lorong yang berasingan dan pasukan dengan mata tertinggi adalah pemenang. 11.5.3 Sekiranya terdapat mata sama selepas semua game, maka "pemenang bersama" (Joint-winner) akan diumumkan. (Sebagai contoh, jika 2 pemain seri untuk mata tertinggi, dua-dua pemain akan diumum memenangi pingat emas, dan pemain nombor tiga akan menang gangsa, tidak ada pemenang perak.) 11.5.4 Pemain ke-enam akan bermain dalam kumpulan "make- up team" untuk memenuhi Acara All-Event. 11.5.5 Pasukan boleh mengantikan pemain "make-up team" selepas Blok 1 untuk bermain dalam Blok 2. Pengantian pemain mesti dimaklumkan kepada Pegawai Teknikal dalam 20 minit selepas blok 1 selesai. SUKAN TENPIN BOLING - SUKAN MALAYSIA XXI SARAWAK 2024 8/20
11.6 ACARA MASTERS 11.6.1 24 peserta lelaki dan 24 peserta wanita dengan mata tertinggi di kiraan All-Events (24 game) adalah layak dimasukkan dalam acara ini. 11.6.2 Acara Masters merangkumi lima pusingan (1-5). 11.6.3 24 pemain akan mengekalkan "ranking" dari All Events mereka sepanjang Acara Masters. 11.6.4 Dalam semua pusingan, perlawanan adalah "head to head" di mana pemain "ranking" tertinggi akan dipadankan dengan pemain "ranking" terendah. Perlawanan adalah "best of 3", dimana pemain yang pertama menang dua (2) game akan mara ke pusingan seterusnya. 11.6.5 Dalam setiap perlawanan, pemain "ranking" lebih tinggi akan memilih sama ada dia mahu memulakan permainan (game) pertama di Lorong sebelah kiri atau kanan. Dalam permainan (game) kedua, lorong permulaan pemain akan bertentangan dengan permainan (game) pertama. Dan jika perlu, permainan (game) ketiga akan sama dengan permainan (game) pertama. 11.6.6 Pusingan Pertama 11.6.6.1 16 Pemain yang "ranking" nombor 9 hingga 24 akan bermain dengan lawan masing masing mengikut "ranking". 11.6.6.2 Pemain yang "ranking" nombor 1 hingga 8 dapat "BYE" (Mara ke Pusingan Kedua secara Automatik). SUKAN TENPIN BOLING - SUKAN MALAYSIA XXI SARAWAK 2024 9/20
11.7 11.6.7 Pusingan Kedua 11.6.7.1 8 pemenang pusingan 1 akan menyertai 8 pemain "ranking" teratas dalam Pusingan 2. 11.6.7.2 16 Pemain akan bermain dengan lawan masing-masing mengikut "ranking". 11.6.8 Pusingan Ketiga (Suku Akhir) 11.6.8.1 8 Pemenang Pusingan 2 akan bermain dengan lawan masing-masing mengikut "ranking" 11.6.9 Pusingan Ke-Empat (Separuh Akhir) 11.6.9.1 4 Pemenang Pusingan 3 akan bermain dengan lawan masing-masing mengikut "ranking" 11.6.10 Pusingan Ke-Lima(Akhir)' 11.6.10.1 2 Pemenang Separuh Akhir akan bermain untuk pingat Emas dan Perak manakala 2 pemain yang tewas akan bermain untuk menentukan pemenang pingat Gangsa. 11.6.11 Sekiranya perlawanan (game) seri, "1 ball roll - off" akan diadakan sehingga pemenang dapat ditentukan. ACARA BEREGU CAMPURAN (MIXED DOUBLES) 11.7.2 Setiap negeri dibenar menghantar enam (6) pasangan beregu campuran dalam acara ini. 11.7.3 Setiap beregu campuran diwajib bermain dua belas (12) games dengan menyeberangi dua belas (12) lorong berasingan dan beregu campuran dengan mata tertinggi adalah pemenang. SUKAN TENPIN BOLING - SUKAN MALAYSIA XXI SARAWAK 2024 10/20
11.7.3 Sekiranya terdapat mata sama selepas semua game, maka "pemenang bersama" (Joint-winner) akan diumumkan. (Sebagai contoh, jika 2 pemain seri untuk mata tertinggi, dua-dua pemain akan diumum memenangi pingat emas, dan pemain nombor tiga akan menang gangsa, tidak ada pemenang perak.) 11.8 PERUBAHAN DALAM SUSUNAN PERMAINAN (ORDER OF PLAY) 11.8.1 Peserta-peserta acara beregu atau berpasukan mesti bermain mengikut susunan yang didaftarkan dalam permainan (game) yang pertama. 11.8.2 Akan tetapi, susunan peserta untuk acara pasukan Berlima boleh diubah untuk permainan blok ke-2, Pertukaran hendaklah didaftarkan dengan sekretariat/ urus setia pertandingan dalam masa 20 minit selepas permainan blok pertama tamat. 11.8.3 Sekiranya di dapati ada pasukan yang menukar peserta semasa pertukaran lorong, pasukan itu akan hilang kelayakannya tanpa apa-apa amaran lagi. 11.9 MENARIK DIRI DARI PERTANDINGAN (WALK-OVER) 11.9.1 Pasukan atau individu yang enggan bermain pada waktu yang dijadualkan itu akan dianggap sebagai menarik diri (iaitu memberi 'walk-over'). 11.9.2 Pasukan atau individu yang menarik diri atau memberi 'walk-over' dalam suatu permainan akan hilang kelayakannya untuk bermain dalam acara-acara SUKAN TENPIN BOLING - SUKAN MALAYSIA XXI SARAWAK 2024 11/20
kemudian dan segala kedudukan atau hadiah yang telah dimenangi olehnya terlebih dahulu akan menjadi luput. 11.9.3 Pasukan atau peserta individu hanya dibenar menarik diri atau berhenti permainan pada pertengahan suatu acara jika salah seorang pesertanya telah cedera dan dinasihatkan oleh Pegawai Perubatan untuk menamatkan pertandingannya. 11.9.4 Pasukan atau peserta individu yang menarik diri dari sesuatu acara tanpa sebab yang baik akan dirujukkan kepada Jawatankuasa Rayuan dan Teknikal untuk tindakan disiplin. 11.10 PENDAFTARAN BOLA 11.10.1 Setiap peserta dibenarkan untuk mendaftar 6 bola (maksimum) untuk digunakan ketika kejohanan. Sebelum bermulanya "Official Practise", kesemua bola yang akan digunakan hendaklah diperiksa dan didaftar. Pemeriksaan termasuk tetapi tidak terhad kepada:- i. Kelayakan bola seperti yang ditelah ditentukan dalam senarai terkini bola boling yang diluluskan pada hari kejohanan bermula. ii Nombor Siri iii Pemeriksaan visual dengan mengambil kira bahan, permukaan, 'plug' dan sebagainya. 11.10.2 Semua peserta dikehendaki mendaftarkan bola masing- masing bagi memastikan bahawa berat dan spesifikasi lain mematuhi kehendak-kehendak peraturan. Peserta yang bermain dengan bola tanpa daftar akan mengakibatkan keputusannya tidak diiktiraf. SUKAN TENPIN BOLING - SUKAN MALAYSIA XXI SARAWAK 2024 12/20
11.10.3 Sekiranya ada peserta yang membuat perubahan pada bolanya atau membuat 'plugging' semula pada bola yang telah diluluskan sebelum ini, bola tersebut harus juga didaftar semula dan disahkan sekali lagi sebelum ia boleh digunakan. 11.10.4 Atlet dibenarkan menggantikan satu bola selepas pendaftaran bola, tetapi ia mesti dilakukan sekurang- kurangnya satu jam sebelum acara bermula. 11.10.5 Dalam situasi khas, Jawatankuasa Teknikal kejohanan boleh membenarkan penggantian bola yang telah didaftar. 11.11 PENGESAHAN KEPUTUSAN 11.11.1 Adalah tanggungjawab setiap peserta untuk mengesahkan keputusan perlawanannya dalam skor yang disediakan. 11.11.1 Keputusan setelah disahkan hanya boleh diubah dengan kebenaran Pengarah Pertandingan. 11.12 GANGGUAN PERMAINAN 11.12.1 Pengarah Pertandingan mempunyai kuasa muktamad untuk membuat arahan supaya permainan yang terganggu disambung pada sepasang lorong baru sekiranya lorong di mana permainan itu berlangsung ditimpa masalah kerosakan mesin. SUKAN TENPIN BOLING - SUKAN MALAYSIA XXI SARAWAK 2024 13/20
11.12.2 Permainan (game) yang terganggu itu mesti disambung dari frame di mana gangguan itu berlaku. 11.13 BERMAIN DI ATAS LORONG YANG SALAH 11.13.1 Bila seseorang peserta bermain dalam lorong yang salah dan kesalahan ini ditemui sebelum peserta lain membuat balingannya, maka balingan itu akan dianggap sebagai 'bola mati' (Dead Ball) dan peserta tersebut dikehendaki bermain frame yang kemudiannya pada lorong yang salah tadi. 11.13.2 Sekiranya kesalahan itu hanya ditemui selepas peserta kemudian membaling bolanya, maka mata yang diperolehi itu akan diambil kira dan peserta tersebut dikehendaki bermain semula frame yang kemudiannya pada lorong yang salah tadi. 11.14 WAKTU MELAPOR DIRI 11.14.1 Semua peserta mesti melapor diri selewat-lewatnya 30 minit sebelum sesuatu acara bermula. Peserta yang terlewat akan hilang kelayakan dalam sesuatu acara itu. 11.14.2 Peraturan ini akan dikuatkuasakan dalam semua acara, termasuk acara Masters. 11.15 'PACER' 11.15.1 Pihak Penganjur mempunyai kuasa untuk melantik seseorang 'pacer' sekiranya ada 'walk-over' dalam suatu acara atau bilangan peserta dalam acara itu tidak mencukupi. SUKAN TENPIN BOLING - SUKAN MALAYSIA XXI SARAWAK 2024 14/20
11.16 MEMPERLAHANKAN PERMAINAN (SLOW BOWLING) 11.16.1 Seseorang peserta yang bersedia untuk membaling bolanya harus mengetahui tentang hak dan obligasinya seperti berikut: a) Mereka berhak untuk bermain terlebih dahulu (right of way) terhadap peserta yang berada di atas lorong sebelah kirinya. b) Mereka harus memberi laluan kepada peserta yang berada di atas lorong di sebelah kanannya. c) Semua peserta harus bersedia untuk bermain bila sampai gilirannya dan tidak harus melambatkan permainan itu. d) Sekiranya didapati ada peserta yang tidak mematuhi peraturan 17.1.3 di atas, dia akan diberi amaran dengan isyarat kad putih untuk kesalahan yang pertama (tiada penalti), dan kad kuning atas kesalahan yang kedua (tiada penalti). Untuk kesalahan yang ketiga dan berikutnya dalam sesuatu blok permainan, peserta tersebut akan diberi kad merah dan sifar (0) mata untuk frame tersebut. Nota: Definasi untuk suatu blok permainan adalah enam (6) games dalam acara beregu dan pasukan. Permainan Separuh Akhir dan Akhir itu juga dianggap sebagai blok yang berasingan. Amaran yang diberikan itu tidak akan dibawa dari satu blok ke satu blok yang lain. 11.16.2 Kejohanan akan mengikuti "ONE-LANE COURTESY RULE". SUKAN TENPIN BOLING - SUKAN MALAYSIA XXI SARAWAK 2024 15/20
12.0 PEGAWAI TEKNIKAL PERTANDINGAN 12.1 Jawatankuasa Khas Teknikal akan melantik Ketua Delegat Teknikal dan Pegawai-pegawai Teknikal setelah berunding dengan MTBC tertakluk kepada Peraturan Am Perkara 14.1. 12.2 Komposisi pegawai pertandingan bagi setiap perlawanan mengikut undang undang International Bowling Federation 13.0 BANTAHAN 13.1 Semua pasukan dibenarkan membuat bantahan. Hanya Pengurus Pasukan sahaja dibenarkan membuat bantahan. Bantahan hendaklah dibuat secara bertulis dan disertakan dengan wang bantahan sebanyak RM200.00 tunai. Merujuk Peraturan Am 16.1. 13.2 Wang bantahan akan luput jika bantahan yang dikemukakan itu didapati tidak wajar. 13.3 Bantahan hendaklah dihantar kepada Pengarah/Pegawai Pertandingan dalam masa dua (2) jam selepas pertandingan itu tamat. 14.0 JAWATANKUASA BANTAHAN 14.1 Jawatankuasa Bantahan ini terdiri ahli-ahli berikut :- 14.1.1 Pengerusi Kejohanan 14.1.2 Pengarah Pertandingan 14.1.3 Wakil Teknikal MTBC (2) 14.1.4 Secara automatik Pengerusi Kejohanan akan menjadi Pengerusi kepada Jawatankuasa Bantahan SUKAN TENPIN BOLING - SUKAN MALAYSIA XXI SARAWAK 2024 16/20
14.2 Tugas-tugas jawatankuasa ini termasuk:- 14.2.1 Membuat keputusan atas segala rayuan/ bantahan yang dikemukakan. 14.2.2 Membuat keputusan atas tindakan tatatertib terhadap tingkahlaku peserta-peserta dan pegawai-pegawai pasukan 14.2.3 Membuat keputusan atas perkara-perkara yang berbangkit yang mana tidak dirangkumi oleh peraturan ini. 14.3 Semua ahli Jawatankuasa berhak untuk satu undi dalam semua mesyuaratnya. Dalam keadaan dimana undi itu seri, Pengerusi sendiri mempunyai satu undi tambahan. 14.4 Jawatankuasa Bantahan ini mempunyai kuasa untuk memutuskan sesuatu keputusan perlawanan itu 'null and void' atau sebarang keputusan lain dan keputusan ini adalah muktamad dan tidak boleh dicabar oleh mana-mana pihak lagi. 14.5 Jawatankuasa Bantahan ini tidak mempunyai sebarang kuasa untuk mengubah peraturan ini. Ia juga tidak boleh menentukan jenis acara yang harus diadakan. Jawatankuasa ini mesti bertindak di dalam kandungan peraturan ini, kecuali dimana perkara berbangkit itu tidak terkandung dalam peraturan ini. 15.0 KEHILANGAN SKOR SEMASA GANGGUAN LETRIK 15.1 Sekiranya berlaku sebarang 'black out' dalam TV Monitor dimana skor sesuatu permainan yang sedang berlangsung itu hilang dan tidak dapat dipulih, maka peserta-peserta yang berkenaan dikehendaki bermain semula game tersebut. Akan tetapi, jika skor telah dicatatkan maka ia akan bersambung dari frame mana ia berhenti sebelum ini. 15.2 Game-game yang mana skornya telah direkodkan itu akan dikekalkan. SUKAN TENPIN BOLING - SUKAN MALAYSIA XXI SARAWAK 2024 17/20
15.3 Pasukan dan peserta tidak boleh mengambil kesempatan ini untuk meminta sesuatu permainan itu dibatalkan atau dimain semula pada waktu 'black out' seumpama ini. 16.0 NOMBOR KOD DAN PERUNTUKAN LORONG 16.1 Semua peserta akan diberikan nombor kod masing-masing mengikut negeri yang ditetapkan. 16.2 Semua peserta mesti pamerkan kodnya dibahagian belakang baju. Peserta tanpa nombor ini tidak akan dibenarkan untuk mengambil bahagian. 16.3 Peruntukan lorong juga akan ditetapkan terlebih dahulu mengikut nombor kod sebuah negeri. 17.0 LARANGAN (PROHIBITION) 17.1 Peserta-peserta adalah dilarang dari merokok, memakan atau meminum minuman keras atau dibawah pengaruh alkohol semasa pertandingan berlangsung. 17.2 Sekiranya didapati ada peserta yang melanggar peraturan ini, beliau akan diarah supaya berhenti dari pertandingan ini. 17.3 Sekiranya berlaku perkara seperti ini, Pengarah Pertandingan harus membawa kes ini kepada Jawatankuasa Teknikal supaya peserta ini digantung dari seluruh pertandingan. Beliau juga akan dikenakan tindakan disiplin lain yang dianggap sesuai. 17.4 Minuman bukan alkohol adalah dibenarkan. SUKAN TENPIN BOLING - SUKAN MALAYSIA XXI SARAWAK 2024 18/20
17.5 Minuman dan tepung serta sebagainya tidak boleh ditinggalkan di atas meja konsole. 18.0 HADIAH-HADIAH 18.1 Pingat-pingat akan disediakan seperti berikut:- Kategori Lelaki PINGAT BIL ACARA Emas Perak Gangsa 1 Perseorangan 1 1 1 2 Beregu 1(2) 1(2) 1(2) 3 Bertiga 1(3) 1(3) 1(3) 4 Pasukan Berlima 1(6) 1(6) 1(6) 5 Masters 1 1 1 JUMLAH 5 (13) 5 (13) 5 (13) Kategori Wanita PINGAT BIL ACARA Emas Perak Gangs a 1 Perseorangan 1 1 1 2 Beregu 1(2) 1(2) 1(2) 3 Bertiga 1(3) 1(3) 1(3) 4 Pasukan Berlima 1(6) 1(6) 1(6) 5 Masters 1 1 1 JUMLAH 5(13) 5(13) 5(13) SUKAN TENPIN BOLING - SUKAN MALAYSIA XXI SARAWAK 2024 19/20
Kategori Beregu Campuran 1 Beregu Campuran 1(2) 1(2) 1(2) JUMLAH 1(2) 1(2) 1(2) 18.2 Pemberian pingat kemenangan adalah tertakluk kepada Peraturan Tetap Perkara 15. Disediakan Oleh : Jawatankuasa Khas Teknikal SUKAN MALAYSIA XXI SARAWAK 2024. SUKAN TENPIN BOLING - SUKAN MALAYSIA XXI SARAWAK 2024 20/20